b'\n_START_ARTICLE_\nLima\n_START_SECTION_\nHistoria\n_START_PARAGRAPH_\nKaupungin perusti valloittaja Francisco Pizarro 18. tammikuuta 1535. Siit\xc3\xa4 tuli Perun varakuningaskunnan p\xc3\xa4\xc3\xa4kaupunki, ja espanjalaisten Etel\xc3\xa4-Amerikassa k\xc3\xa4ym\xc3\xa4n kaupan keskus. Sen sataman kautta laivattiin hopeaa em\xc3\xa4maa Espanjaan. Kahden uuden varakuningaskunnan perustaminen 1700-luvulla p\xc3\xa4\xc3\xa4tti Liman valtakauden._NEWLINE_Monet kirkolliset j\xc3\xa4rjest\xc3\xb6t tulivat tekem\xc3\xa4\xc3\xa4n l\xc3\xa4hetysty\xc3\xb6t\xc3\xa4 1600-luvulla, ja kaupunkiin rakennettiin kirkkoja ja luostareita. My\xc3\xb6s kouluja, sairaaloita perustettiin._NEWLINE_Kaupungissa on 1500-luvulla rakennettu tuomiokirkko, ja sen 1551 avattu yliopisto (nykyisin Universidad Nacional Mayor de San Marcos, UNMSM) oli Amerikan mantereen ensimm\xc3\xa4inen ja yksi t\xc3\xa4rkeimmist\xc3\xa4._NEWLINE_Maanj\xc3\xa4ristykset muokkasivat kaupunkikuvaa vuosina 1586, 1687 ja 1746.  Vuoden 1746 j\xc3\xa4ristys tuhosi  suurimman osan kaupungista. Sen voimakkuudeksi on arvioitu 8.6._NEWLINE_Vuosien 1879\xe2\x80\x931883 Tyynenmeren sodan aikana Chilen joukot miehittiv\xc3\xa4t kaupunkia. Vuonna 1940 maanj\xc3\xa4ristys tuhosi uudelleen suuren osan kaupunkia._NEWLINE_1940-luvulla k\xc3\xa4ynnistyi my\xc3\xb6s kaupungin nopea kasvu, vuoden 1940 600\xc2\xa0000 asukkaasta 1,9 miljoonaan vuoteen 1960 ja 4,8 miljoonaan vuoteen 1980 menness\xc3\xa4. T\xc3\xa4m\xc3\xa4 on johtanut laajaan slummien syntymiseen kaupungin laitamille.\n_START_SECTION_\nHallinto ja aluejako\n_START_PARAGRAPH_\nLima on jaettu 43 kaupunginosaan, joista 30 kuuluu kantakaupunkiin ja 13 on esikaupunkeja ja l\xc3\xa4hi\xc3\xb6it\xc3\xa4. Lis\xc3\xa4ksi naapurikaupunki Callaon kuusi kaupunginosaa kuuluvat virallisesti Liman suurkaupunkialueeseen._NEWLINE_Jokaisella alueella on oma johtonsa, mik\xc3\xa4 tekee yhteisest\xc3\xa4 p\xc3\xa4\xc3\xa4t\xc3\xb6ksenteosta haastavaa.\n_START_SECTION_\nLiikenne\n_START_PARAGRAPH_\nLiman ilmanlaatu on Latinalaisen Amerikan huonoin. Huonon laadun syyn\xc3\xa4 pidet\xc3\xa4\xc3\xa4n huonolaatuista polttoainetta ja vanhaa autokantaa. Julkisen liikenteen kehitt\xc3\xa4minen, kuten kaasulla toimiva Metropolitano-bussilinja ja s\xc3\xa4hk\xc3\xb6ll\xc3\xa4 kulkeva metro ovat jonkun verran parantaneet tilannetta._NEWLINE_Metron rakennus j\xc3\xa4i kesken 1980-luvulla presidentti Alan Garc\xc3\xadan aikana. Metro valmistui lopulta vuonna 2012, ja koko 24 aseman metroverkko on ollut k\xc3\xa4yt\xc3\xb6ss\xc3\xa4 vuodesta 2014. Metropolitano-busseja liikenn\xc3\xb6id\xc3\xa4\xc3\xa4n toistaiseksi vain yhdell\xc3\xa4 linjalla._NEWLINE_Yksityiset huonokuntoiset microt ja combit (k\xc3\xa4ytetyist\xc3\xa4 pakettiautoista tehtyj\xc3\xa4 pikkubusseja) ovat yleens\xc3\xa4 hyvin t\xc3\xa4ysi\xc3\xa4 ja kulkevat hyvin hitaasti. Liikenteen sujuvuutta heikent\xc3\xa4\xc3\xa4 edelleen niiden mutkittelevat reitit._NEWLINE_Kaupungin kansainv\xc3\xa4linen lentokentt\xc3\xa4 on nimetty ilmailupioneeri Jorge Ch\xc3\xa1vezin mukaan.\n_START_SECTION_\nTeollisuus\n_START_PARAGRAPH_\nLimassa on huomattavaa teollisuutta: p\xc3\xa4\xc3\xa4alat ovat tekstiilit, paperi, maalit ja elintarviketeollisuus.\n_START_SECTION_\nMuuta\n_START_PARAGRAPH_\nVuonna 2012 avattu Kansallisteatteri on Perun suurin. Se toimii my\xc3\xb6s konserttisalina. Siell\xc3\xa4 j\xc3\xa4rjestet\xc3\xa4\xc3\xa4n baletti- ja oopperaesityksi\xc3\xa4 sek\xc3\xa4 sinfoniakonsertteja._NEWLINE_Liman historiallinen keskusta on Unescon maailmanperint\xc3\xb6luettelossa vuodesta 1988._NEWLINE_Vuonna 1997 kaupungissa oli 126-p\xc3\xa4iv\xc3\xa4inen panttivankikriisi, joka p\xc3\xa4\xc3\xa4ttyi 22. huhtikuuta hallituksen erikoisjoukkojen vallattua Japanin l\xc3\xa4hettil\xc3\xa4\xc3\xa4n asunnon Movimiento Revolucionario T\xc3\xbapac Amarulta ja pelastettua 71 panttivankia._NEWLINE_Kolme limalaista jalkapallojoukkuetta pelaa Perun Primera Divisi\xc3\xb3nissa: Club Universitario de Deportes, Alianza Lima ja Sporting Cristal.'